Document ID: /roh_data/filtered/fineweb-2-filterrobots_roh.jsonl.gz/31326

Chantun - Arranschaments da sport e cultura era da Nadal e Pasca
En l’avegnir duai esser pussaivel d’organisar arranschaments da sport ni cultura era durant ils firads gronds. Tar quels s’audan il Venderdi sontg, dumengia da Pasca, Tschuncaisma, il di da Nadal ed il di da Rogaziun federala.
Quai preveda la lescha revedida dals dis da paus publics ch’il Cussegl grond ha approvà senza cuntravuschs. Perencunter resta l’emprim da matg in di da lavur en il Grischun. Cun gronda maioritad ha il parlament grischun refusà ina proposta dals socialdemocrats che levan che l’emprim da matg daventia in firà en il Grischun.